 ****

**REPUBLIKA HRVATSKA**

**MINISTARSTVO PROSTORNOGA UREĐENJA, GRADITELJSTVA I DRŽAVNE IMOVINE**

**Poziv Središnjem državnom uredu za obnovu i stambeno zbrinjavanje**

**na izravnu dodjelu bespovratnih sredstava za:**

Ublažavanje energetskog siromaštva na potpomognutim područjima i područjima posebne državne skrbi

**PRILOG 1.**

**UGOVOR O DODJELI BESPOVRATNIH SREDSTAVA ZA PROJEKTE KOJI SE FINANCIRAJU IZ NACIONALNOG PLANA OPORAVKA I OTPORNOSTI**

**2021. - 2026.**

**za projekt**

**<Referentni broj Ugovora o dodjeli bespovratnih sredstava>**

Ovaj poziv se financira iz Mehanizma za oporavak i otpornost

**UGOVOR O DODJELI BESPOVRATNIH SREDSTAVA ZA PROJEKTE KOJI SE FINANCIRAJU IZ NACIONALNOG PLANA OPORAVKA I OTPORNOSTI 2021. - 2026.**

(„Ugovor ododjeli bespovratnih sredstava“, u nastavku teksta: Ugovor)

**<*Referentni broj Ugovora o* *dodjeli bespovratnih sredstava>***

**<*Naziv projekta>***

Ministarstvo prostornoga uređenja, graditeljstva i državne imovine -

Tijelo nadležno za komponentu/inicijativu

(u nastavku teksta: NT)

Ulica Republike Austrije 20

10000 Zagreb, Hrvatska

OIB - 95093210687

i

Fond za zaštitu okoliša i energetsku učinkovitost -

Provedbeno tijelo

(u nastavku teksta: PT)

Radnička cesta 80

10000 Zagreb, Hrvatska

OIB - 85828625994

s jedne strane, i

Korisnik bespovratnih sredstava Mehanizma za oporavak i otpornost

Središnji državni ured za obnovu i stambeno zbrinjavanje

<Puno službeno ime/naziv i adresa Korisnika>

<Pravni oblik>

<OIB >

< Ime i prezime ovlaštene osobe i funkcija iste>

[financijska institucija kod koje se vodi račun Korisnika i broj računa Korisnika]

(u nastavku teksta: Korisnik)

s druge strane,

(u nastavku teksta: Strane) složile su se kako slijedi:

*Svrha*

Članak 1.

1.1. Svrha ovog Ugovora je dodijeliti bespovratna sredstava Korisniku u svrhu provedbe projekta pod nazivom:<*naziv Projekta>* (u nastavku teksta: Projekt) opisanog u Dodatku 1.1. ovog Ugovora: Opis i proračun Projekta.

1.2. Bespovratna sredstva se dodjeljuju Korisniku u skladu s uvjetima utvrđenima u ovom Ugovoru, za koje Korisnik ovim putem izjavljuje da ih je u cijelosti primio na znanje, da ih je razumio i prihvatio.

1.3. Korisnik se obvezuje provesti Projekt u skladu s opisom i opsegom Projekta kako je navedeno u uvjetima ovog Ugovora, te eventualnim odobrenim naknadnim izmjenama Ugovora.

*Provedba Projekta*

Članak 2.

2.1. Ovaj Ugovor stupa na snagu onoga dana kada ga potpiše posljednja ugovorna Strana te je na snazi do izvršenja svih prava i obaveza ugovornih Strana[[1]](#footnote-2), odnosno do dana raskida Ugovora.

2.2. Razdoblje provedbe Projekta je od *<datum> do <datum>.*

2.3. Razdoblje prihvatljivosti izdataka Projekta odgovara razdoblju provedbe Projekta iz stavka 2.2. ovog Ugovora produljenom za dodatnih 6 (šest) mjeseci, a najkasnije do 30. lipnja 2026. godine.

2.4. Završni zahtjev za nadoknadu sredstava podnosi se PT-u u roku od 30 (trideset) dana od isteka razdoblja provedbe Projekta koje je određeno u stavci 2.2. ovog Ugovora. U Završnom zahtjevu za nadoknadu sredstava sredstva se mogu potraživati isključivo metodom nadoknade.

2.5. Korisnik podnosi Zahtjev za nadoknadom sredstava PT-u u roku od 15 (petnaest) dana od isteka svaka 3 (tri) mjeseca od sklapanja Ugovora. Ako se sredstva potražuju retroaktivno (ako razdoblje provedbe i razdoblje prihvatljivosti počinje prije početka primjene Ugovora), prvi Zahtjev za nadoknadom sredstava Korisnik može dostaviti danom stupanja Ugovora na snagu pa sve do isteka prva 3 (tri) mjeseca od navedenog datuma. Ukoliko u jednom tromjesečju Korisnik neće potraživati troškove Zahtjevom za nadoknadom sredstava, Korisnik je dužan podnijeti izvješće o napretku projekta u roku od 15 (petnaest) dana od isteka svaka tri mjeseca od sklapanja Ugovora, za to tromjesečno razdoblje.

*Iznos bespovratnih sredstava, postotak financiranja Projekta i uređenje plaćanja[[2]](#footnote-3)*

Članak 3.

3.1. Ukupni prihvatljivi troškovi Projekta iznose <…> kuna, kao što je utvrđeno u Dodatku 1.1. Opis i proračun Projekta, u skladu s Općim uvjetima Ugovora.

3.2. Dodjeljuju se bespovratna sredstva u iznosu od <…> kuna, što je najviši mogući iznos sufinanciranja ukupno utvrđene vrijednosti prihvatljivih izdataka Projekta navedenih u stavku 3.1. ovoga članka.

3.3. Iznosi bespovratnih sredstava koji se plaćaju Korisniku tijekom provedbe Projekta i konačni iznos financiranja utvrđuju se u skladu s Općim uvjetima Ugovora.

3.4. Korisnik se obvezuje osigurati sredstva u svrhu pokrića troškova i izdataka za koje se naknadno utvrdi da su neprihvatljivi te je odgovaran za osiguravanje raspoloživosti sredstava ukupne projektne vrijednosti u svrhu pokrića neprihvatljivih troškova i izdataka.

Korisnik se obvezuje osigurati sredstva u svrhu pokrića troškova i izdataka koji neće biti potraživani u okviru projekta, a nužni su za njegovu provedbu.

Korisnik se obvezuje osigurati sredstva u svrhu pokrića razlike troškova i izdataka između iznosa ukupne vrijednosti projekta te iznosa bespovratnih sredstava dodijeljenih u okviru ovog Projekta koji su nužni za ostvarenje Pokazatelja NPOO.C6.1.R1-I1-T355 (62.000 m2 GBP-a).

3.5.Utvrđuje se da zahtjev za dostavu dodatnih informacija, dokumentacije ili pojašnjenja od Korisnika, kako je opisano u stavku 14.6. Općih uvjeta, ima odgodni učinak i u kontekstu provjere izvješća iz stavka 14.2. točke a) Općih uvjeta.

3.6. Korisnik nema pravo zatražiti plaćanje predujma.

3.7. Ako Korisnik ne postupa u skladu s odlukom kojom je naložen povrat sredstava, i/ili je bankovni račun Korisnika blokiran zbog prisilne naplate potraživanja, u odnosu na Korisnika obustavljaju se daljnje isplate, ili se po odluci NT-a iznos koji je Korisnik trebao vratiti odbija od iznosa daljnjih plaćanja.

*Trajnost projekta i osiguravanje revizijskog traga*

Članak 4.

4.1. Ograničenja u pogledu zahtjeva trajnosti i osiguravanja revizijskog traga u okviru projekta primjenjuju se  *u skladu s člankom 10. Općih uvjeta Ugovora.*

4.2. Korisnik je dužan osigurati pristup svim dokumentima, podacima i evidencijama povezanim s Projektom u razdoblju od 5 (pet) godina nakon završnog plaćanja Korisniku, te u skladu s člankom *18. Općih uvjeta Ugovora*.

Korisnik je obvezan za potrebe kontrole od strane nadležnih tijela i radi osiguranja revizijskog traga čuvati financijsko-računovodstvenu dokumentaciju koja je vezana za Zahtjeve za nadoknadom sredstava u razdoblju od 5 (pet) godina nakon završnog plaćanja Korisniku, te u skladu s člankom *18. Općih uvjeta Ugovora.*

4.3. Korisnik treba osigurati provođenje projekta u skladu s načelom „ne čini značajnu štetu“ („do no significant harm“, dalje u Ugovoru: DNSH), odnosno osigurati da se ulaganjem u energetsku obnovu zgrada koje su predmet Projekta značajno doprinosi Okolišnom cilju I, a ostalim okolišnim ciljevima da se ne nanosi bitna šteta u skladu s Uredbom (EU) 2021/241 Europskog parlamenta i Vijeća od 12. veljače 2021. o uspostavi Mehanizma za oporavak i otpornost te u smislu članka 17. Uredbe (EU) 2020/852 Europskog parlamenta i Vijeća o uspostavi okvira za olakšavanje održivih ulaganja i izmjeni Uredbe (EU) 2019/2088. Kako bi se u provedbi osigurala usklađenost projekta s načelom DNSH, potrebno ga je implementirati na tri razine:

* pri izradi glavnog projekta (npr. projektom se moraju postići propisane uštede energije, zgrade koje su predmet obnove nisu namijenjene vađenju, skladištenju, transportu ili proizvodnji fosilnih goriva i dr., a projektant treba izjaviti da je projekt u skladu s DNSH načelom); dokazuje se Izjavom glavnog projektanta o usklađenosti projektnog prijedloga s DNSH načelom (Obrazac 7. Poziva);
* pri izvođenju radova (izvođači moraju poštivati sve propisane zahtjeve, npr. poduzet će se mjere za smanjenje emisije buke, prašine i onečišćujućih tvari tijekom građevinskih radova, stoga je uputno ugovorom s izvođačima predvidjeti klauzulu usklađenosti s DNSH načelom); dokazuje se Izjavom izvođača o usklađenosti radova s DNSH načelom (Obrazac 8. Poziva);
* pri stručnom nadzoru (stručni nadzor mora nadzirati i potvrditi da je izvođenje radova u skladu s DNSH načelom; dokazuje se Izjavom nadzornog inženjera o usklađenosti projekta s DNSH načelom (Obrazac 9. Poziva).

Za sve zgrade koje su predmet Projekta Korisnik je dužan pribaviti izjave glavnog projektanta, izvođača i stručnog nadzora i čuvati ih minimalno 5 godina nakon završnog plaćanja Korisniku. Na zahtjev NT/PT-a Korisnik mora u roku ne duljem od 7 radnih dana dostaviti tražene izjave.

4.4. Korisnik se obvezuje da će zatražiti izvadak iz Registra stvarnih vlasnika svake ugovorene strane s kojima sklapa pojedinačne ugovore o nabavi roba/usluga/radova za provedbu Projekta. Korisnik se obvezuje uz Zahtjev za nadoknadom sredstava dostaviti PT-u izvadak iz Registra stvarnih vlasnika, povezan s potraživanim troškovima. Korisnik se obvezuje dostaviti izvadak iz Registra stvarnih vlasnika na zahtjev NT-a/PT-a u roku od 7 radnih dana.

4.5. Korisnik se obvezuje na temelju završnog izvješća nadzornog inženjera i sve ostale dokumentacije o provedenoj energetskoj obnovi zgrade koja je predmet Projekta, pravodobno unijeti podatke u Sustav za praćenje, mjerenje i verifikaciju ušteda energije sukladno Pravilniku o sustavu za praćenje, mjerenje i verifikaciju ušteda energije („Narodne novine“, br. 98/21, 30/22).

4.6. Korisnik se obvezuje da će osigurati trajnost i održivost projekta tijekom razdoblja od pet (5) godina nakon završnog plaćanja Korisniku na način da se neposredni učinci i rezultati ulaganja ostvareni provedbom projekta očuvaju i koriste pod uvjetima pod kojima su odobreni ovim Pozivom te mora osigurati poštivanje načela jednakih mogućnosti, načela nenanošenja bitne štete, načela zaštite i unaprjeđenja okoliša.

*Partneri*

Članak 5.

5.1. Korisnik djeluje samostalno u provedbi Projekta, bez partnera.

*Neprihvatljivi izdaci*

Članak 6.

6.1. Sljedeće vrste izdataka nisu prihvatljive za financiranje u okviru Projekta:

• Trošak poreza na dodanu vrijednost za koji Prijavitelj/Korisnik ima pravo ostvariti odbitak;

• Ostali troškovi koji nisu navedeni kao prihvatljivi

*Mjere osiguravanja informiranja, komunikacije i vidljivosti*

Članak 7.

7.1. Na zahtjev NT-a i PT-a Korisnik se obvezuje provoditi i/ili sudjelovati u oglašavanju i mjerama osiguravanja javnosti i vidljivosti, povrh onih koje su opisane u Općim uvjetima Ugovora.

7.2. Obavezne mjere za osiguravanje informiranja i vidljivosti Projekta, koje Korisnik mora poduzeti, su:

* trajna ploče ili pano na zgradi,
* priopćenje ili konferencia za medije,
* naljepnice za vidljivost financirane projektne dokumentacije.

*Upravljanje projektnom imovinom i prijenos ugovora*

Članak 8.

8.1. Imovina koja je stečena u Projektu mora se koristiti u skladu s opisom Projekta sadržanim u Dodatku 1.1. ovog Ugovora i u skladu sa zahtjevima trajnosti.

8.2. Korisnik upravlja imovinom iz stavka 8.1. ovoga članka sukladno odredbama Zakona o stambenom zbrinjavanju na potpomognutim područjima („Narodne novine“, br. 106/18, 98/19).

8.3. Ako se imovina iz stavka 8.1. ovoga članka prenosi na treće strane, potrebno je navesti podatke o pisanom sporazumu kojim se uređuje pitanje predmetnog prijenosa te ga priložiti ovom Ugovoru.

*Ostali uvjeti[[3]](#footnote-4)*

Članak 9.

9.1. Korisnik se obvezuje na ispravnu i pravovremenu pripremu i provedbu Projekta u skladu sa zahtjevima prihvatljivosti iz Nacionalnog plana oporavka i otpornosti 2021.-2026.

9.2. Popis zgrada naveden u Obrascu 10. Inicijalni popis zgrada s opisom spremnosti predstavlja indikativan popis zgrada koje će se obnoviti u sklopu Projekta. Tijekom provedbe Ugovora može se odstupiti od inicijalnog popisa zgrada pod uvjetom da se ostvare pokazatelji i da se ne ugrozi pravovremena provedba Projekta i njegov cilj. O svakom odstupanju od inicijalnog popisa zgrada Korisnik treba obavijestiti Nadležno i Provedbeno tijelo.

9.3. NT i/ili PT mogu provjeravati točnost podataka navedenih u projektnom prijedlogu i popratnoj dokumentaciji u bilo kojoj fazi provedbe projekta i tijekom 5 (pet) godina nakon završnog plaćanja Korisniku te mogu raspolagati podacima iz projektnog prijedloga i Projekta u svrhu izrade analitičkih podloga i slično.

9.4. Projekt treba postići uštedu godišnje potrebne toplinske energije za grijanje od najmanje 50% (QH,nd) u odnosu na stanje prije obnove za svaku pojedinačnu zgradu i uštede godišnje primarne energije (Eprim) od najmanje 30% u odnosu na stanje prije obnove na razini svih obnovljenih zgrada.

9.5. Korisnik se obvezuje jednom godišnje dostaviti Godišnje izvješće o napretku projekata na traženje NT-a ili PT-a prema Obrascu 12. u roku od 7 radnih dana.

9.6. U slučaju da Korisnik ne ostvari planiranu razinu pokazatelja navedenih u prijavnom obrascu projektnog prijedloga, NT ima pravo od Korisnika zatražiti izvršenje povrata dijela ili u cijelosti isplaćenih bespovratnih sredstava razmjerno neostvarenom udjelu pokazatelja. Ostvarenje pokazatelja dokazuje se Registrom projekata (Obrazac 11.) koji se prilaže Završnom izvješću o provedbi projekta.

9.7. Korisnik se obvezuje uz Završno izvješće o provedbi projekta dostaviti i Izvještaj ovlaštenog inženjera kojim se potvrđuje kako je ostvarena ušteda godišnje primarne energije od najmanje 30% (Eprim) na razini svih obnovljenih zgrada u okviru ovog projekta, osim ako svaka pojedinačna zgrada ostvaruje uštedu godišnje primarne energije od najmanje 30% (Eprim), a što se dokazuje Obrascem 11. Registar projekata.

9.8. Korisnik se obvezuje uz Završno izvješće o provedbi projekta dostaviti i Završno izvješće nadzornog inženjera u okviru kojeg isti potvrđuje da su radovi energetske obnove na svakoj pojedinačnoj zgradi kojom SDUOSZ upravlja i raspolaže u okviru ovog Projekta izvedeni u skladu s glavnim projektom energetske obnove.

9.9 Korisnik se obvezuje dostaviti ispunjeni Obrazac 11. Registar projekata do kraja 2022. godine te uz Završno izvješće o provedbi projekata

9.10. Korisnik se obvezuje pratiti postojanje obavljanja gospodarskih djelatnosti u zgradama obuhvaćenim ovim Projektom te izjavom obavijestiti NT i/ili PT o svakoj eventualnoj promjeni koja bi mogla utjecati na postojanje državnih potpora. NT i/ili PT mogu provjeravati točnost podataka navedenih u Obrascu 10. Inicijalni popis zgrada sa opisom spremnosti u bilo kojoj fazi provedbe projekta i tijekom 5 (pet) godina nakon završnog plaćanja Korisniku.

*Komunikacija ugovornih Strana*

Članak 10.

10.1. Korisnik, NT i PT koriste sustav eNPOO tijekom provedbe i definiranog roka izvještavanja nakon provedbe projekta. U svakom obliku komunikacije koji je povezan s ovim Ugovorom navodi se referentni broj Ugovora (kod projekta). Iznimno, komunikacija se može obavljati i na druge načine, u skladu s Općim uvjetima Ugovora, na sljedeće adrese:

Za NT

**Ministarstvo prostornoga uređenja, graditeljstva i državne imovine**

**Ulica Republike Austrije 20, 10000 Zagreb**

**e-adresa**

NT pisanim putem dostavlja Korisniku podatke o osobi i adresi elektronske pošte za kontakt.

Za PT

**Fond za zaštitu okoliša i energetsku učinkovitost**

**Radnička cesta 80, 10000 Zagreb**

**e-adresa**

PT pisanim putem dostavlja Korisniku o podatke o osobi i adresi elektronske pošte za kontakt.

Za Korisnika

Središnji državni ured za obnovu i stambeno zbrinjavanje

< *adresa, adresa elektroničke pošte Korisnika* >

Korisnik pisanim putem dostavlja NT-u i PT-u podatke o osobi i adresi elektroničke pošte za kontakt.

10.2. NT, PT i Korisnik su obvezni bez odgađanja, a najkasnije u roku od 3 (tri) dana od dana nastanka promjene vezane uz kontakt podatke iz stavka 10.1. ovog članka, obavijestiti pisanim putem kroz za to predviđeno mjesto u sustavu eNPOO druge ugovorne Strane o nastaloj promjeni. Jedna ugovorna Strana ne odgovara za štetu koja drugoj ugovornoj Strani nastane zbog neobavještavanja o promjenama vezanim uz kontakt podatke, ako se komunikacija putem raspoloživih kontakt podataka nije mogla ostvariti.

*Odredbe o mjerodavnom pravu i rješavanju sporova proizašlih iz Ugovora*

Članak 11.

11.1. Na rješavanje mogućih međusobnih sporova proizašlih iz tumačenja ili primjene ovog Ugovora, primjenjuje se članak 29. Općih uvjeta.

*Prilozi*

Članak 12.

12.1. Sljedeći prilozi sastavni su dio Ugovora, te Strane ovim putem potvrđuju da su ih razumjele te da ih potpisom Ugovora prihvaćaju:

Dodatak 1.1.: Opis i proračun Projekta

Dodatak 1.2.: Opći uvjeti koji se primjenjuju na projekte financirane iz Nacionalnog plana oporavka i otpornosti 2021.-2026.

Dodatak 1.3.: Pravila o financijskim korekcijama

*Završne odredbe*

Članak 13.

13.1. Ovaj Ugovor sačinjen je u tri istovjetna primjerka, svaki sa snagom izvornika, od kojih svaka Strana zadržava po jedan primjerak.

|  |  |
| --- | --- |
| **Za Tijelo nadležno za komponentu/inicijativu:****Ministarstvo prostornoga** **uređenja, graditeljstva i** **državne imovine** | **Za Provedbeno tijelo:** **Fond za zaštitu okoliša i energetsku učinkovitost - Samostalna služba Posredničko tijelo** |
| Ime i prezime: |  | Ime i prezime: |  |
| Funkcija: |  | Funkcija: |  |
| Potpis:  |  | Potpis:  |  |
| Datum:KLASA:URBROJ: |  | Datum:KLASA:URBROJ: |  |
| **Za Korisnika:****Središnji državni ured za obnovu i stambeno zbrinjavanje** |  |
| Ime i prezime: |  |  |  |
| Funkcija: |  |  |  |
| Potpis:  |  |  |  |
| Datum:KLASA:URBROJ: |  |  |  |

1. Razdoblje Ugovora na snazi uključuje također i razdoblje izvještavanja nakon provedbe. [↑](#footnote-ref-2)
2. Po nastupu obveze dvojnog iskazivanja iznosa u kunama i eurima, svi iznosi iz Ugovora o dodjeli bespovratnih sredstava za projekte koji se sufinanciraju iz Nacionalnog plana oporavka i otpornosti 2021.-2026. iskazani u kunama, bit će iskazani dvojno, odnosno u kunama i eurima. [↑](#footnote-ref-3)
3. Po nastupu obveze dvojnog iskazivanja iznosa u kunama i eurima, svi iznosi iz Ugovora o dodjeli bespovratnih sredstava za projekte koji se sufinanciraju iz Nacionalnog plana oporavka i otpornosti 2021.-2026. iskazani u kunama, bit će iskazani dvojno, odnosno u kunama i eurima. [↑](#footnote-ref-4)